กรณีศึกษา CMG ทุ่มเงิน 3,000 ล้านบาท ตั้งเป้ารายได้โต 20% ในปีนี้
หากเอ่ยถึงแบรนด์ระดับโลกอย่าง CASIO, Lee, Wrangler, G2000, Dyson, FitFlop, Calvin Klein   หลายคนก็น่าจะนึกถึง CMG หรือ เซ็นทรัล มาร์เก็ตติ้ง กรุ๊ป ในเครือเซ็นทรัล รีเทล เพราะนี่คือบริษัทผู้นำด้านการจัดจำหน่ายสินค้าแบรนด์ดังระดับโลกในเมืองไทยกว่า 40 แบรนด์ จุดขายสินค้ากว่า 2,000 แห่ง และพนักงานกว่า 3,500 คน 
24 ก.พ. 2566

กรณีศึกษา CMG ทุ่มเงิน 3,000 ล้านบาท ตั้งเป้ารายได้โต 20% ในปีนี้
CMG X ลงทุนแมน
หากเอ่ยถึงแบรนด์ระดับโลกอย่าง CASIO, Lee, Wrangler, G2000, Dyson, FitFlop, Calvin Klein
หลายคนก็น่าจะนึกถึง CMG หรือ เซ็นทรัล มาร์เก็ตติ้ง กรุ๊ป ในเครือเซ็นทรัล รีเทล
เพราะนี่คือบริษัทผู้นำด้านการจัดจำหน่ายสินค้าแบรนด์ดังระดับโลกในเมืองไทยกว่า 40 แบรนด์ จุดขายสินค้ากว่า 2,000 แห่ง และพนักงานกว่า 3,500 คน
ที่คอยขับเคลื่อนแบรนด์ดังระดับโลกเหล่านี้ 
ให้ประสบความสำเร็จด้านยอดขายเติบโตไปพร้อม ๆ กับบริษัท
โดยความเคลื่อนไหวล่าสุด CMG ประกาศใช้เงินลงทุนระยะยาว 3,000 ล้านบาท
พร้อมตั้งเป้ารายได้ในปี 2566 นี้ จะเติบโตถึง 20% จากปีที่ผ่านมา
CMG จะทำเรื่องนี้ให้สำเร็จ ด้วยวิธีไหน ? 
ลงทุนแมนจะวิเคราะห์ให้ฟัง
ถ้าถามว่า อะไรที่ทำให้ CMG เติบโตอย่างต่อเนื่อง 
นอกจากการมี 40 แบรนด์ และมีจุดขายสินค้ากว่า 2,000 แห่ง
คำตอบก็คือ การเป็นบริษัท ที่ไม่เคยหยุดนิ่ง และเคลื่อนไหวตลอดเวลา
รู้หรือไม่ ตลอดเวลาที่ CMG ทำธุรกิจ จะมีการจับตามองพฤติกรรมของลูกค้าตลอดเวลา
เพราะสินค้าที่ CMG นำเข้ามาเป็นตัวแทนในเมืองไทย
ส่วนใหญ่เป็นสินค้าแฟชั่น, เครื่องสำอาง, ของใช้ในบ้าน ซึ่งเทรนด์จะเปลี่ยนรวดเร็วมาก
การเฝ้าดูพฤติกรรมของผู้บริโภค ก็เพื่อจัดหาสินค้าแบรนด์ระดับโลกมาตอบโจทย์ผู้บริโภคให้เหมาะสมกับตลาดในช่วงนั้น
ข้อดีคือ ทุก ๆ ปี CMG จะมีแบรนด์สินค้าในมือที่สอดคล้องกับเทรนด์ใหม่ ๆ ตลอดเวลา
จนถึงการหันมาขยายช่องทางการขายออนไลน์อย่างเข้มข้น
 
ทำให้ในปีที่ผ่านมา เมื่อการระบาดคลี่คลายลง เศรษฐกิจไทยเริ่มกลับมาเดินเครื่อง กำลังซื้อของผู้บริโภคเริ่มแข็งแกร่ง
ก็เลยทำให้ยอดขายปี 2565 ที่ผ่านมา เติบโตกว่า 35% เมื่อเทียบกับปี 2564
 
และด้วยการเป็นบริษัทที่ไม่หยุดนิ่ง พร้อมสร้างความเคลื่อนไหวตลอดเวลา..
ทำให้ CMG ทุ่มเงินลงทุนระยะยาว 3,000 ล้านบาท ตั้งเป้ารายได้เติบโต 20% ในปีนี้
โดยมี 5 กลยุทธ์หลัก ๆ เพื่อพาบริษัทไปถึงเป้าหมายที่วางไว้
1. สร้างแบรนด์ระดับโลกให้ “ปัง” ผ่านนวัตกรรม
ช่วง 4-5 ปีที่ผ่านมา แบรนด์แฟชั่นระดับโลกมากมาย กำลังมุ่งสู่ความยั่งยืนและสิ่งแวดล้อม พร้อมอยากทำให้ลูกค้าทั่วโลกได้รับรู้
พอเป็นแบบนี้ CMG ผู้ที่มีหน้าที่บริหารแบรนด์ระดับโลกในเมืองไทย จึงต้องช่วยให้เทรนด์นี้ เกิดการรับรู้ในเมืองไทย เช่น
- Lee และ Wrangler มีการใช้พลาสติกมารีไซเคิลผลิตเนื้อผ้า 
- G2000 และ Jockey มีการใช้เส้นใยจากไผ่ 
- The Body Shop มีการใช้บรรจุภัณฑ์พลาสติกรีไซเคิล 
- เครื่องฟอกอากาศ Dyson ก็มีการพัฒนาการฟอกอากาศให้มีคุณภาพสูงขึ้น
2. สร้าง Omni-channel ไร้รอยต่ออย่างสมบูรณ์แบบ
ธุรกิจในเครือเซ็นทรัลทั้งหมด ขับเคลื่อนด้วยโมเดล Omni-channel โดย CMG ก็เช่นกัน
เมื่อวันนี้ลูกค้าสามารถเข้าถึงแบรนด์สินค้าได้ทุกที่ ทุกเวลา เพียงแค่ปลายนิ้วสัมผัสหน้าจอสมาร์ตโฟน
พอเป็นอย่างนี้ ทำให้ CMG เอง ต้องต่อจิกซอว์โมเดลธุรกิจนี้ให้สมบูรณ์แบบในช่องทางออนไลน์ เช่น เปิดตัวเว็บไซต์แบรนด์ Lee และ Wrangler
ทำให้ปัจจุบัน CMG มีถึง 8 เว็บไซต์ในการขายสินค้าและโปรโมตแบรนด์
ส่วนในปี 2565 ที่ผ่านมา ก็มีการเปิดหน้าร้านใหม่ 45 แห่ง สร้างบริการเชื่อมต่อระหว่างออนไลน์
กับหน้าร้านให้สมบูรณ์แบบ 
อีกทั้งในปี 2566 นี้ เตรียมเปิดร้านค้าปลีกมากกว่า 150 แห่ง
3. เปิดตัวแบรนด์ใหม่
ทุก ๆ ครั้งที่ CMG เปิดตัวแบรนด์ใหม่ ทำเอาหลายคนเฝ้ารอคอย 
เพราะ CMG มักจะนำแบรนด์ระดับโลกมาให้คนไทยตื่นเต้นได้ทุก ๆ ครั้ง
อย่างในปี 2565 ที่ผ่านมา ก็มีแบรนด์พรีเมียมของอิตาลีอย่าง Armani Exchange และ Emporio Armani 
และแบรนด์หรูสัญชาติฝรั่งเศสอย่าง Hermès Beauty and Perfume
ล่าสุดในเดือนมกราคม ที่ผ่านมา ก็เพิ่งเปิดตัวแบรนด์แฟชั่นอย่าง Skechers ที่ฮิตและขายดีในสหรัฐอเมริกา 
โดยวางจำหน่ายในห้างสรรพสินค้าเซ็นทรัล ทุกสาขา และห้างในเครือ
ซึ่งก็ต้องติดตามกันต่อไปว่า ในปีนี้ CMG จะมีแบรนด์ระดับโลกอะไร มานำเสนอกันอีก
4. ช่องทางการชำระเงินหลากหลาย
รู้หรือไม่ CMG เป็นบริษัทแรกในเครือ เซ็นทรัล รีเทล คอร์ปอเรชั่น ที่เปิดบริการ “Atome ช็อปก่อน จ่ายทีหลัง” ที่ตอนนี้ขยายไปถึง 22 แบรนด์
ผ่านจุดขายกว่า 300 แห่ง และคาดว่าปีนี้ก็ยังจะขยายโมเดลนี้ให้ครอบคลุมมากขึ้น
โดยล่าสุดก็ได้ร่วมมือกับ Dolfin แอปพลิเคชันกระเป๋าเงินดิจิทัล ที่สร้างนวัตกรรมใหม่ ๆ สามารถซื้อสินค้าทุกช่องทางด้วยโทรศัพท์มือถือเพียงเครื่องเดียว ไม่ต้องพกเงินสด หรือบัตรเครดิต
5. ให้ความสำคัญกับพนักงาน
ความสำเร็จในอดีตจนถึงปัจจุบัน และกลยุทธ์ล่าสุดในปี 2566 นี้ จะไม่สำเร็จได้เลย
หากขาดพนักงานคนใดคนหนึ่งไป ซึ่งเป็นสิ่งที่ผู้บริหาร CMG เชื่อมั่นมาตลอดการทำธุรกิจ
ทำให้บริษัทจริงจังในเรื่องการดูแลพนักงานเป็นพิเศษ ไม่ว่าจะเป็น การลงทุนพัฒนาศักยภาพของพนักงานอย่างต่อเนื่อง พร้อมสวัสดิการมากมาย
สะท้อนจากการได้รับรางวัล Kincentric Best Employers Awards จำนวน 4 ปีซ้อน
โดยบริษัทได้รับรางวัลนี้ ก็มาจากแนวคิดการบริหาร Lead The Change หรือการสร้างพนักงาน
ให้มีความเป็นผู้นำ กล้าเปลี่ยนแปลงตัวเองให้มีคุณค่าตลอดเวลา
สุดท้ายนี้ เป้าหมายการเติบโตของรายได้ 20% ในปีนี้ จะเป็นไปได้หรือเปล่า..
คงไม่มีใครตอบได้ และคงต้องรอเวลาเป็นเครื่องพิสูจน์
แต่ที่เห็นชัดเจนตอนนี้คือ CMG ไม่เคยพอใจกับความสำเร็จในอดีต หรือในปีที่ผ่าน ๆ มา
เพราะบริษัทเชื่อว่า การจะดำเนินธุรกิจได้อย่างยั่งยืน จำเป็นต้องมีเป้าหมายใหม่ ๆ เพื่อสร้างความท้าทายให้ตัวเองอยู่ตลอดเวลา..
Reference 
-ข่าวประชาสัมพันธ์ บริษัท เซ็นทรัลมาร์เก็ตติ้งกรุ๊ป จำกัด